Author: kanka
Last saved by: jost
Company: Urad vlady

ÚRAD VLÁDY SLOVENSKEJ REPUBLIKY
               sekcia vládnej legislatívy

                                                                                                         Na rokovanie vlády SR
                                                                                                         dňa  30. novembra 2004
                                                                                                         K materiálu č. 20458/2005
                                                                                                         K bodu č.  2

S T A N O V I S K O

k návrhu ústavného zákona, ktorým sa mení a dopĺňa ústavný zákon 
č. 227/2002 Z.z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov 

I

    Návrh ústavného zákona, ktorým sa mení a dopĺňa ústavný zákon č. 227/2002 Z.z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov predkladá na rokovanie vlády minister zdravotníctva Slovenskej republiky Rudolf Zajac mimo Plánu legislatívnych úloh vlády Slovenskej republiky na rok 2005.

II

     Epidémie a pandémie môžu mať na štát vážny sociálny a ekonomický dopad. Je preto nevyhnutné pripraviť opatrenia na eliminovanie ich negatívnych dôsledkov.

III

     Vzhľadom na časovú tieseň vyplývajúcu z aktuálneho vývoja možného ohrozenia občanov  chrípkovou pandémiou nebol uvedený návrh prerokovaný v legislatívnej rade vlády a predkladá sa priamo na rokovanie vlády.

IV

      Sekcia vládnej legislatívy Úradu vlády Slovenskej republiky po posúdení predloženého materiálu odporúča vláde Slovenskej republiky návrh ústavného zákona, ktorým sa mení a dopĺňa ústavný zákon č. 227/2002 Z.z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov   s c h v á l i ť  s nasledovnými  pripomienkami:

K článku I:

-v bode 1 je potrebné  za slovo „starostlivosti“ doplniť čiarku;
 
-v bode 2   slová „aj v príčinnej súvislosti so vznikom pandémie“ je potrebné nahradiť slovami „a to aj v príčinnej súvislosti so vznikom pandémie“.

V Bratislave 29. novembra 2005
Vypracoval: Pavel  K a n k a
               Jiřina Fischerová

                                                                                   Štefan  G r m a n
                                                                                   generálny riaditeľ
                                                                              sekcie vládnej legislatívy